অস্ট্রেলিয়ার কাছে ৪১ রানে পরাজিত পাকিস্তান
অস্ট্রেলিয়ার কাছে ৪১ রানে পরাজিত পাকিস্তান খেলাধুলা /
২০১৯-০৬-১৩ ০২:১৭:২২
আইসিসি ক্রিকেট বিশ্বকাপের দ্বাদশ আসরের ১৭তম ম্যাচে বুধবার বর্তমান চ্যাম্পিয়ন অস্ট্রেলিয়ার কাছে ৪১ রানে পরাজিত হয়েছে পাকিস্তান। আগের ম্যাচে ভারতের কাছে পরাজিত হওয়ার পরই আবারো জয়ের ধারায় ফিরল অসিরা। চার খেলায় খেলায় তিন জয়ে অস্ট্রেলিয়ার সংগ্রহ ৬ পয়েন্ট। পক্ষান্তরে পাকিস্তানের দ্বিতীয় পরাজয়।
অস্ট্রেলিয়ার হয়ে কামিন্স দুইটি এবং স্টার্ক ও রিচার্ডসন দুইটি করে উইকেট নেন। ওয়ানডে ক্রিকেটে মোহাম্মদ আমিরের ক্যারিয়ার সেরা ৩০ রানে পাঁচ উইকেট শিকারে বিশ্বকাপে আজ বুধবার টনটনে ৩০৭ রানে গুটিয়ে গেছে অস্ট্রেলিয়া।
বল টেম্পারিং কেলেঙ্কারীতে এক বছরের নিষেধাজ্ঞা কাটিয়ে ফেরার পর প্রথম আন্তর্জাতিক সেঞ্চুরি করে ১০৭ রানে আউট হন ম্যাচ সেরা নির্বাচিত হওয়া ডেভিড ওয়ার্নার। ওয়ার্নার ও অধিনায়ক এ্যারন ফিঞ্চের (৮২) প্রথম উইকেট জুটিতে ১৪৬ রান করার পর অস্ট্রেলিয়া অনেক বড় সংগ্রহের পথে হাটছিল। এবারের বিশ্বকাপে এ পর্যন্ত যে কোন উইকেট জুটিতে সর্বোচ্চ রানের রেকর্ড গড়েন তারা।
নিষেধাজ্ঞা শেষে ফেরা ওয়ার্নার ও স্মিথ উভয়েই আগের ম্যাচগুলোতে দর্শকদের কাছ থেকে দুয়োধ্বনি শুনেছেন। তবে আগের দিন ম্যাচ পুর্ব সংবাদ সম্মেলনে নিজ দলের সমর্থকদের এমন আচরণ না করতে নিষেধ করেছিলেন পাকিস্তান অধিনায়ক সরফরাজ আহমেদ।
অধিনায়কের আহবানে সাড়া দিয়ে পাকিস্তান সমর্থকরা বরং ‘আমির’ ‘আমির’ বলেই গলা ফাটিয়েছে।
এরপর মোহাম্মদ হাফিজের বল উইকেটরক্ষক সরফরাজ মিস করায় ব্যক্তিগত ৪৪ রানে দ্বিতীয়বার জীবন পান ফিঞ্চ। এরপরই অফ স্পিনার হাফিজকে পরপর দুই বাউন্ডারি মেরে ৬৩ বলে হাফ সেঞ্চুরি পূরণ করেন অসি অধিনায়ক। পরের দুই বলে দুটি ছক্কা হাকান তিনি। কিন্তু পরক্ষণেই আমিরের প্রথম শিকার হন ফিঞ্চ।